Diari Oficial de la Generalitat Valenciana


Sumari del DOGV 3053, del 08-08-1997 (1997/9173)

RESOLUCIÓ de 2 de juliol de 1997, del director general d'Indústria, Cooperativisme, Pesca i Relacions Agràries, per la qual es convoquen beques per als alumnes de l'Institut Politècnic Marítim i Pesquer de la Mediterrània, per al curs acadèmic 1997-1998.
--------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3053

Data del DOGV
:   08-08-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/9173


Data del document
:   02-07-1997

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

RESOLUCIÓ de 2 de juliol de 1997, del director general d'Indústria, Cooperativisme, Pesca i Relacions Agràries, per la qual es convoquen beques per als alumnes de l'Institut Politècnic Marítim i Pesquer de la Mediterrània, per al curs acadèmic 1997-1998.  
En l'Ordre de 23 de maig de 1994, del conseller d'Agricultura, Pesca i Alimentació, es regula la concessió de beques a l'Institut Politècnic Marítim i Pesquer de la Mediterrània d'Alacant, s'estableix que es realitzarà una convocatòria per a cada curs acadèmic i se'n fixa el nombre i la quantia.  
D'acord amb aquesta ordre i en virtut de la facultat que m'atorga la disposició addicional primera, resolc:  
Primer  
Convocar beques per als alumnes que cursen els seus estudis a l'Institut Politècnic Marítim i Pesquer de la Mediterrània per al curs acadèmic 1997-98 amb el nombre i quanties anuals següents:  
31 beques per a mitja manutenció de 111.933 PTA  
57 beques per a manutenció completa de 279.828 PTA  
57 beques per a allotjament de 145.503 PTA  
El pagament de les beques s'efectuarà després de cadascuna de les nou mensualitats del curs acadèmic, després de la certificació prèvia del director de l'Institut en la qual acredite que l'alumne assisteix a classe amb regularitat i compleix amb les seues obligacions escolars.  
Segon  
L'import màxim de les beques, d'acord amb l'article novè de l'ordre esmentada serà de 57.182.220 pessetes, les quals s'imputaran a càrrec de l'aplicació pressupostària programa 03.48.93.6275.222.34.9, línia 205; l'anualitat de 1997 serà de 9.237.930 pessetes, i de 63.878.356 pessetes per a 1998.  
La part de les ajudes concedides a càrrec de l'exercici de 1998 queda legalment condicionada al fet que en la llei de pressupostos per a aquest exercici es consigne la quantitat ressenyada, i en aquest cas les beques quedaran concedides automàticament i prorrogades pels mesos que resten fins completar el curs acadèmic fixat per al seu gaudi.  
Tercer  
A l'efecte del que es disposa en l'article 2, apartat c), de l'Ordre de 23 de maig de 1994, l'alumne haurà d'estar matriculat en més de la meitat de les assignatures que formen el curs per al qual sol·licita la beca.  
Quart  
Les instàncies es presentaran segons el model adjunt a l'Institut Politècnic Marítim i Pesquer de la Mediterrània, c/ Moll Pesquer, 03116 Alacant; als Serveis Territorials de la Conselleria d'Agricultura, Pesca i Alimentació, c/ Professor Manuel Sala, 2, 03855 Alacant; o per qualsevol conducte dels que s'estableixen en els articles 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Cinquè  
El termini per a la presentació de sol·licituds serà fins el 5 de setembre de 1997.  
València, 2 de juliol de 1997.- El director general d'Indústria, Cooperativisme, Pesca i Relacions Agràries: Enrique Bellés Llopis.  
ANNEX I  
Model d'instància  
Cognoms ...  
Nom ... DNI/NIF......  
Data de naixement ... estat civil .........  
Localitat de residència ....  
Carrer o plaça ...  
Codi postal .... telèfon ....  
Curs per al qual sol·licita la beca....  
Tipus de beca que se sol·licita:  
Mitja manutenció ...... Manutenció completa ....... Allotjament .......  
Va gaudir de beca en el curs escolar anterior?  
SÍ ......NO......  
Quins estudis va realitzar?...  
Documentació que s'aporta i declaració de condicions personals:  
- Fotocòpia DNI  
- Certificat de l'Alcaldia del municipi de residència habitual.  
- Ingressos de la unitat familiar ....(1)  
- Nombre de membres de la unitat familiar a l'efecte del còmput de renda ....  
- Nombre de germans matriculats en l'Institut...  
- Curs on estan matriculats els germans...  
Altres condicions familiars... (2)  
- Professionals de la mar en actiu: SÍ ..... NO .....  
- Anys d'embarcament .......(3)  
- Fotocòpia del reconeixement mèdic de l'ISM en vigor.  
- Titulacions i certificats professionals de la mar que es posseïsquen ....(4)  
- Titulació acadèmica més alta aconseguida....(4)  
- En els estudis de FP, certificat de notes o butlleta del curs immediat anterior ...  
Per a emancipats: Ingressos.....(1) i nombre de familiars a càrrec seu.......  
..............., ..... d ............. de 19  
(signatura)  
Direcció General d'Indústria, Cooperativisme, Pesca i Relacions Agràries -València.  
(1) Es justificaran amb una còpia de la declaració de la renda o full salarial.  
(2) Orfandat (fotocòpia del llibre de família), família monoparental (certificat de l'ajuntament), família nombrosa (títol de família nombrosa de la Conselleria de Treball i Afers Socials), si el pare és professional de la mar (targeta o certificat de l'ISM), atur del cap de família (targeta o certificat de l'INEM de demanda de treball), etc.  
(3) Els embarcaments es justificaran amb una fotocòpia de la llibreta de navegació o certificat de cotització a l'ISM de l'interessat.  
(4) Es justificaran amb fotocòpies de targetes o certificats professionals i fotocòpies o certificats acadèmics.